62022TO0170(05)_INF
Определение на заместник-председателя на Общия съд от 28 февруари 2023 г. — Telefónica de España/Комисия
(Дело T‑170/22 R-RENV)
„Обезпечително производство — Обществени поръчки за услуги — Трансевропейски услуги в областта на телематиката между администрациите (TESTA) — Молба за постановяване на временни мерки — Липса на fumus boni juris“
1.
Съдебно производство — Искова молба или жалба — Изисквания за форма — Ясно и точно изложение на посочените правни основания — Основни права — Право на защита
(член 263 ДФЕС; член 21, първа алинея и член 53, първа алинея от Статута на Съда; член 76, буква г) от Процедурния правилник на Общия съд)
(вж. т. 20 и 39)
2.
Обезпечително производство — Спиране на изпълнението — Условия за предоставяне — Неотложност — Преценка в споровете относно възлагане на обществени поръчки — Значителна вреда — Достатъчна в случай на особено сериозен fumus boni juris, състоящ се в наличието на явна и груба незаконосъобразност — Условие — Подаване на молбата за допускане на обезпечение в периода на изчакване преди сключването на договора със спечелилия оферент
(член 278 ДФЕС; член 47 от Хартата на основните права на Европейския съюз; член 175 от Регламент 2018/1046 на Европейския парламент и на Съвета)
(вж. т. 25—27)
3.
Обезпечително производство — Спиране на изпълнението — Временни мерки — Условия за предоставяне — Неотложност — Fumus boni juris — Достатъчна в случай на особено сериозен fumus boni juris, състоящ се в наличието на явна и груба незаконосъобразност
(членове 278 и 279 ДФЕС; член 156, параграф 4 от Процедурния правилник на Общия съд)
(вж. т. 28)
4.
Обществени поръчки на Европейския съюз — Сключване на договор за обществена поръчка след провеждане на процедура за възлагане на обществени поръчки — Право на преценка на институциите — Съдебен контрол — Граници
(Регламент 2018/1046 на Европейския парламент и на Съвета)
(вж. т. 35 и 116)
5.
Жалба за отмяна — Основания — Жалба срещу решение за отхвърляне на офертата на оферент в рамките на процедура за възлагане на обществена поръчка от институция на Съюза — Основание, изведено от явна грешка в преценката на възложителя — Доказване в тежест на жалбоподателя
(член 263 ДФЕС)
(вж. т. 36)
6.
Обезпечително производство — Условия за допустимост — Молба — Изисквания за форма — Излагане на основанията, които на пръв поглед обосновават необходимостта от постановяване на поисканите мерки — Съдебен контрол — Граници
(член 76, буква г) от Процедурния правилник на Общия съд)
(вж. т. 40 и 42)
7.
Обществени поръчки на Европейския съюз — Процедура за възлагане на обществени поръчки — Процедура по обжалване на решенията на възлагащия орган за възлагане на обществените поръчки — Принцип на състезателност — Съвместяване със защитата на търговските тайни — Задължение да се гарантират поверителността и правото на зачитане на търговската тайна с оглед на информацията в съобщаваните на страните преписки — Условия — Съвместяване на това задължение с изискванията за ефективна съдебна защита и спазването на правото на защита на страните по делото с цел да се гарантира правото на справедлив процес
(член 170 от Регламент 2018/1046 на Европейския парламент и на Съвета)
(вж. т. 61—64)
8.
Обществени поръчки на Европейския съюз — Процедура за възлагане на обществени поръчки — Задължение за спазване на принципа на равно третиране на оферентите — Необходимост от гарантиране на равни възможности и от спазване на принципа на прозрачност — Обхват — Задължение на разпоредителя с бюджетни кредити да поиска пояснения или представяне на липсващи документи, което съществено изменя искането на оферента — Липса
(член 151, трета алинея от Регламент 2018/1046 на Европейския парламент и на Съвета)
(вж. т. 77)
9.
Обществени поръчки на Европейския съюз — Процедура за възлагане на обществени поръчки — Езиков режим — Документация за поръчка — Изготвяне на език, различен от официалния език на държавата членка на получателя — Процесуално нарушение — Последици — Липса на нарушение на съществени процесуални правила — Оспорване на процедурата — Условия — Вредоносни последици за получателя
(член 136, параграф 1, член 141, параграф 1, член 164, параграф 3 и член 166, параграф 2 от Регламент 2018/1046 на Европейския парламент и на Съвета; член 3 от Регламент № 1 на Съвета)
(вж. т. 96—103)
10.
Обществени поръчки на Европейския съюз — Процедура за възлагане на обществени поръчки — Възлагане на обществени поръчки — Критерии за възлагане — Задължение за спазване на принципите на равно третиране на оферентите и на прозрачност — Обхват — Изискване за яснота и точност — Право на преценка на възлагащия орган относно избора на критериите за възлагане — Критерии, които не са само икономически — Критерии, свързани с предмета на поръчката — Допустимост
(член 166, параграф 2 от Регламент 2018/1046 на Европейския парламент и на Съвета)
(вж. т. 115 и 117—119)
Диспозитив
1)
Отхвърля молбата за допускане на обезпечение.
2)
Отменя определение от 1 април 2022 г., Telefónica de España/Комисия (T‑170/22 R).
3)
Не се произнася по съдебните разноски.